Diari Oficial de la Generalitat Valenciana


Sumari del DOGV 5785, del 16-06-2008 (2008/6561)

Bases de la convocatòria per a la provisió en propietat de quatre places d'agent de la policia local.
-----------------------------------------------------------------------------------------------------

### Dades del document

Número de DOGV
:   5785

Data del DOGV
:   16-06-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/6561


Data del document
:   08-04-2008

Organisme emissor
:   Ajuntament de Montserrat

Tipus de document
:   Convocatòria

Anàlisi jurídica

 Descriptors 

:   * Montserrat
    * policia
    * concurs administratiu
    * administració local

Bases de la convocatòria per a la provisió en propietat de quatre places d'agent de la policia local. [2008/6561]  
Bases per a la provisió de quatre places d'agent de la policia local vacants en la plantilla de l'Ajuntament de Montserrat, una pel sistema de mobilitat i tres per oposició lliure, d'acord amb el que disposa la Llei 6/1999, de 19 d'abril, de Policia local i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de la policia local de la Comunitat Valenciana, ordres de desenvolupament i la Llei 7/2007, de 12 d'abril, Reguladora de l'Estatut Bàsic de l'Empleat Públic, i la resta de normes d'aplicació.  
Primera. Objecte de la convocatòria   
És objecte de la present convocatòria la provisió en propietat de quatre places d'agent de la policia local, vacants en la plantilla de funcionaris d'aquest ajuntament. D'aquestes, una serà proveïda mitjançant concurs de mèrits per torn de mobilitat, de conformitat amb el que estableixen els articles 4 i 5 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'Àmbit d'Aplicació de la Llei de Funció Pública Valenciana.  
Les places que no foren cobertes pel torn de mobilitat incrementaran les que hagen de ser proveïdes per torn lliure.  
Les places estan classificades en l'escala d'administració especial, subescala de serveis especials, denominació policia local, enquadrada en l'escala bàsica, categoria d'agent, corresponent a l'antic grup C, dels establits en l'article 25 de la Llei 30/1984, de 2 d'agost, i al nou subgrup C1 dels establits en la Llei 7/2007, reguladora de l'Estatut Bàsic de l'Empleat Públic.   
Les dites places estan dotades amb les retribucions bàsiques corresponents a l'antic grup C i les complementàries que corresponguen, de conformitat amb la legislació vigent i acords municipals.  
Segona. Sistema selectiu  
Per a les places reservades al torn lliure el sistema selectiu serà el d'oposició i superació de curs selectiu en l'Institut Valencià de Seguretat Pública, de contingut teoricopràctic.  
Per a la plaça reservada al torn de mobilitat el sistema selectiu serà el de concurs, prèvia la superació dels reconeixements psicotècnic i mèdic.  
Tercera. Requisits de les persones aspirants  
Per a ser admés/a a la realització de les proves selectives, les persones aspirants hauran de reunir els Requisits següents referits al dia en què finalitze el termini d'admissió de sol·licituds i mantindre durant el procés selectiu, conforme al Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana:  
I. Torn lliure:  
a) Tindre la nacionalitat espanyola.  
b) Estar en possessió del títol de Batxiller Superior, Formació Professional de segon grau, accés a la universitat per a majors de 25 anys o equivalent o complides les condicions per a obtindre'l en la data que indica el termini de presentació d'instàncies.  
c) No patir malaltia o cap defecte físic que impedisca l'exercici de les funcions, d'acord amb els quadres d'exclusions mèdiques que s'establisquen, i tindre una estatura mínima d'1,65 metres els homes i 1,60 metres les dones.  
d) Tindre complits divuit anys, sense excedir l'edat de trenta anys. Només a l'efecte de l'edat màxima, es compensarà el límit amb els serveis prestats anteriorment a l'administració local com a policia local o auxiliar de policia local.  
e) No haver sigut separat, mitjançant expedient disciplinari, del servei de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de vehicles de la classe B i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
II. Torn de mobilitat:  
a) Ser funcionari/ària de carrera de la categoria que es convoca integrat/ada en la subescala de serveis especials, Policia Local, de qualsevol dels municipis de la Comunitat Valenciana.  
b) Haver romàs, almenys, dos anys com a funcionari/ària de carrera en el lloc de treball des del qual es concursa.  
c) No faltar menys de 5 anys per a passar a la situació de segona activitat.  
d) No patir malaltia, ni cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que es determine.  
e) No trobar-se suspés/a, ni inhabilitat/ada en ferm, per a l'exercici de funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte d'aquest/a aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servei d'urgències o emergències.  
g) Qualsevol altre requisit que s'establisca per a la mobilitat dels funcionaris de la policia local.  
Quarta. Presentació d'instàncies i documentació  
Les instàncies per a prendre part en la present convocatòria es dirigiran a l'alcaldessa presidenta de l'Ajuntament de Montserrat. Les instàncies es presentaren en el Registre General d'Entrada de l'Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, durant el termini de 20 dies hàbils, a partir del següent de la publicació de l'extracte d'aquesta convocatòria en el Boletín Oficial del Estado.  
Les persones aspirants a les places del torn lliure junt amb la sol·licitud aportaran:  
a) Un certificat mèdic oficial en què es faça constar expressament la seua capacitat per a concórrer a la proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública. La presentació d'aquest document és de caràcter obligatori, de manera que la seua no-aportació per les persones interessades determinarà la seua exclusió de la llista provisional de persones admeses, sense perjuí que aqueix defecte s'esmene en el termini concedit amb aquesta finalitat. Si transcorregut aquest termini no s'haguera procedit a efectuar aquesta esmena, s'exclourà definitivament la persona interessada d'aquest procés selectiu.  
b) Justificant d'haver abonat els drets d'examen. Drets d'examen: 60 euros. El pagament es podrà realitzar mitjançant ingrés en el compte corrent de l'Ajuntament, en Bancaixa, número 1297-1074-69-7955627478.  
Les persones aspirants pel torn de mobilitat presentaran, junt amb la instància, la documentació acreditativa dels mèrits a valorar en el concurs, mitjançant original o fotocòpia compulsada o cotejada, havent d'indicar-se, en tot cas, en la sol·licitud de participació. La totalitat dels mèrits al·legats, i qualssevol altres dades que s'aporten, hauran d'estar referits a la data en què finalitze el termini de presentació d'instàncies. Drets d'examen: 60 euros. El pagament es podrà realitzar mitjançant ingrés en el compte corrent de l'Ajuntament, en Bancaixa, número 2778-0652-08-0114931477.  
Cinquena. Admissió de persones aspirants  
Per a ser admesos a les proves selectives bastarà que les persones aspirants manifesten en les seues instàncies que reuneixen totes i cada una de les condicions exigides en aquestes bases, referides a la data de finalització del termini de presentació d'instàncies, que hagen abonat els drets d'examen i aportat la documentació acreditativa dels mèrits al·legats. Expirat el termini de presentació d'instàncies mitjançant una resolució de l'Alcaldia, s'aprovarà la llista de persones aspirants admeses i excloses. La dita resolució es publicarà en el Butlletí Oficial de la Província i en el tauler d'anuncis de l'Ajuntament, concedint-se un termini de 10 dies per a esmena de defectes per les persones aspirants excloses. No obstant això, els errors de fet podran esmenar-se en qualsevol moment, d'ofici o a petició de la persona interessada. Transcorregut aquest termini sense que es formule reclamació, s'entendran definitives les dites llistes, i l'Alcaldia resoldrà les reclamacions presentades. En la resolució per la qual s'aproven les llistes definitives es determinarà el lloc, la data i l'hora de la celebració del primer exercici de l'oposició.  
Sisena. Tribunal qualificador  
El tribunal estarà compost pels membres següents, tots ells nomenats per l'Alcaldia Presidència de la corporació, amb veu i vot.  
President/a: titular, un funcionari/ària d'igual o superior categoria designat/ada per l'alcaldessa.  
Secretari/ària: titular, el de la corporació o funcionari/ària en qui delegue, que actuarà, a més, com a vocal.  
Vocals:  
- Titular: un/a representant designat/ada per la direcció general de la Generalitat Valenciana competent en matèria de policia local.  
- Titular; un/a representant designat/ada per la direcció general de la Generalitat Valenciana competent en matèria d'administració local.  
- El/la cap del cos de la Policia Local de Montserrat o, si no n'hi ha, un/a funcionari/ària de la corporació d'igual o superior categoria, preferentment pertanyent al cos de la policia local.  
- Titular: un/a funcionari/ària de carrera designat/ada pel president o per la presidenta de la corporació.  
- Titular: un/a funcionari/ària de carrera designat/ada pel president o per la presidenta de la corporació.   
Presidència del tribunal:  
L'Alcaldia designarà, d'entre els vocals que integren el tribunal, qui exercirà com a president/a d'aquest tribunal.  
La designació dels membres del tribunal inclourà la dels respectius suplents i la seua composició es farà pública en el Butlletí Oficial de la Província junt amb la llista de persones admeses i excloses. La corporació sol·licitarà dels òrgans corresponents la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud. Els vocals del tribunal posseiran igual o superior titulació acadèmica que l'exigida per als llocs a seleccionar. El tribunal podrà disposar la incorporació d'assessors especialistes, amb veu però sense vot, per a les proves psicotècniques, mèdiques i d'aptitud física, i en aquest cas el seu nomenament es farà públic junt amb el tribunal. El tribunal no podrà constituir-se ni actuar sense l'assistència com a mínim de la meitat més un dels seus membres, titulars o suplents.  
Els membres del tribunal podran abstindre's o ser recusats quan concórreguen les causes previstes legalment per a això.   
A l'efecte del que disposa l'annex IV del Reial Decret 462/2002, de 24 de maig, el tribunal tindrà la categoria de segona, tant respecte de les assistències dels membres del tribunal com dels seus assessors i col·laboradors.  
Setena. Començament i desenvolupament de les proves  
Les persones aspirants seran convocades en crida única, excepte casos de força major degudament justificats i apreciats lliurement pel tribunal. La falta de presentació d'una persona aspirant en el moment de ser cridada a qualsevol dels exercicis obligatoris determinarà automàticament la pèrdua del seu dret a participar en aquest exercici i en els successius, per la qual cosa quedarà exclosa del procediment selectiu.  
L'ordre d'actuació de les persones aspirants en aquells exercicis que no puguen realitzar-se conjuntament es determinarà pel tribunal mitjançant sorteig realitzat abans del seu començament.  
El tribunal podrà requerir en qualsevol moment a les persones aspirants que acrediten la seua identitat; amb aquest fi hauran d'anar proveïdes del document nacional d'identitat.  
Una vegada començades les proves, no serà obligatòria la publicació dels successius anuncis de celebració dels restants exercicis en el Butlletí Oficial de la Província. Aquests anuncis seran fets públics pel tribunal en el tauler d'anuncis de l'Ajuntament amb 12 hores d'antelació del seu començament, si es tracta del mateix exercici, o de 48 hores si es tracta d'un nou exercici.  
Vuitena. Procediment de selecció  
Torn lliure  
Fase d'oposició.  
Els exercicis de l'oposició seran els següents:  
Primer exercici. Mesurament d'estatura. Obligatori i eliminatori.  
Segon exercici. Prova psicotècnica. Obligatori i eliminatori.  
Consistirà a superar les proves psicotècniques aptitudinals i de personalitat de conformitat amb el que estableix l'annex III de l'Ordre de 23 de novembre de 2005, de la conselleria de Justícia, Interior i Administracions Públiques, per les quals s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (Diari Oficial de la Comunitat Valenciana número 5148, de 2 de desembre de 2005). Per al plantejament i la correcció de la present prova el tribunal estarà necessàriament assistit per, almenys, un llicenciat/ada en Medicina i un altre/a en Psicologia.  
La superació de les dites proves realitzades d'acord amb l'Ordre de 23 de novembre de 2005 en els municipis de la Comunitat Valenciana, homologades per l'Institut Valencià de Seguretat Pública, tindrà una validesa d'un any des de la seua realització i eximirà durant aquest període la persona aspirant de tornar a realitzar-les.  
El tribunal qualificador podrà declarar l'exempció de la realització de les dites proves a les persones aspirants que ho sol·liciten per haver-les realitzat i superat en proves convocades per a places de la mateixa escala i categoria efectuades d'acord amb l'Ordre de 23 de novembre de 2005 i dins del termini de vigència assenyalat en la dita norma. L'acreditació documental suficient de la dita superació haurà de presentar-se amb anterioritat a la realització de la prova. Únicament es tindran en consideració les sol·licituds presentades fins a l'últim dia hàbil anterior a la data de celebració de la prova.  
La justificació i l'acreditació de l'homologació de la prova psicotècnica, així com de la data de la seua realització, correspon exclusivament a les persones aspirants que pretenguen fer valdre aquesta exempció. Si el tribunal considerara que les circumstàncies descrites no es troben prou acreditades o se suscitaren dubtes sobre la seua homologació, el tribunal podrà acordar que l'aspirant o els/les aspirants que es trobaren en aquesta situació realitzen el present exercici.  
Les persones aspirants convocades preceptivament hauran de presentar-se el dia de celebració de la prova a l'efecte de conéixer la resolució del tribunal respecte de les exempcions; la seua no-presentació implicarà perdre el dret a continuar en el present procés selectiu.  
Tercer exercici. Proves d'aptitud física. Obligatori i eliminatori.  
Consistirà a superar proves d'aptitud física que posen de manifest la capacitat per a l'exercici del lloc de treball i el contingut del qual i marques mínimes seran, almenys, les següents:  
1. Escalada de corda amb presa de peus: homes, 4 metres; dones, 3 metres.  
2. Salt de longitud amb carrera: homes, 4 metres; dones, 3'80 metres.  
3. Salt d'altura: homes: 1,10 metres; dones: 1 metre.  
4. Carrera de velocitat de 60 metres: homes, 10 segons; dones, 12 segons.  
5. Carrera de resistència de 1.000 metres: homes 4 minuts; dones, 4 minuts 10 segons.  
La corporació declina tota responsabilitat que es derive dels accidents que es pogueren produir com a conseqüència d'aquest exercici.  
Quart exercici. Qüestionari. Obligatori i eliminatori.  
Consistirà a contestar correctament, per escrit, un qüestionari de 50 preguntes, amb quatre respostes alternatives, una d'aquestes certa, en un temps màxim de 45 minuts, sobre els temes indicats en els grups I a IV, ambdós inclusivament, del temari inclòs com a annex a aquestes bases. Les contestacions errònies es valoraran negativament amb una penalització equivalent a un terç del valor de cada contestació correcta. Les respostes en blanc no penalitzaran.  
Cinqué exercici. Coneixement de valencià. Obligatori i no eliminatori.  
Els municipis de predomini lingüístic valencià, segons la Llei 4/1983, de 23 de novembre, de la Generalitat Valenciana, d'Ús i Ensenyament del Valencià, inclouran un exercici consistent a traduir del valencià al castellà i viceversa un text proposat pel tribunal, en un temps a determinar. Aquest exercici es qualificarà de 0 a 4 punts i no serà eliminatori.  
Sisé exercici. Reconeixement mèdic. Obligatori i eliminatori.  
Consistirà a superar un reconeixement mèdic, d'acord amb el quadre d'exclusions mèdiques que es determinen en l'annex II de l'Ordre de 23 de novembre de 2005, de la conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (Diari Oficial de la Comunitat Valenciana número 5148, de 2 de desembre de 2005).  
La superació d'aquesta prova, realitzada d'acord amb l'Ordre de 23 de novembre de 2005, homologada expressament per l'IVASP, tindrà una validesa d'un any des de la seua realització, quedant exempts de realitzar-la aquelles persones que, en aquest període, l'hagen superat, sempre que no es produïsquen malalties o mals que, a juí del tribunal mèdic, justifiquen la necessitat de tornar a realitzar-la.  
A excepció de les proves que disposen de l'homologació expressa de l'IVASP, l'exempció haurà de ser declarada pel tribunal qualificador, prèvia acreditació documental suficient, amb anterioritat a la realització de la prova. Únicament es tindran en consideració les sol·licituds presentades fins a l'últim dia hàbil anterior a la data de celebració de l'exercici de valencià. La relació d'aspirants exempts de realitzar el reconeixement mèdic es farà pública en el tauler d'anuncis.  
La càrrega de la prova de l'homologació del reconeixement mèdic, així com de la data de la seua realització, correspon exclusivament a les persones aspirants que pretenguen fer valdre aquesta exempció. Si el tribunal considerara que les circumstàncies descrites no es troben prou acreditades o se suscitaren dubtes sobre la seua homologació, el tribunal podrà acordar que l'aspirant o els/les aspirants que es troben en aquesta situació realitzen el present exercici.  
Seté exercici. Desenvolupament del temari. Obligatori i eliminatori.  
Consistent a desenvolupar per escrit, durant un temps d'una hora i quinze minuts, dos temes triats per la persona aspirant de quatre extrets per sorteig, dels grups I a IV, ambdós inclusivament, dels que componen el temari inclòs com a annex d'aquestes bases. Aquests temes seran llegits en sessió pública davant del tribunal, que podrà formular les preguntes o aclariments que hi jutge oportuns. Es valorarà la claredat d'idees i el coneixement dels temes exposats.  
Vuité exercici. Temes locals de caràcter obligatori i eliminatori.   
Consistirà en la realització d'un tipus test o el desenvolupament per escrit amb un temps a determinar sobre els temes locals de l'annex. Temes 41, 42, 43.  
Torn de mobilitat  
La selecció es realitzarà per concurs de mèrits, prèvia la superació per les persones aspirants dels reconeixements psicotècnic i mèdic reglats en l'apartat anterior per al torn lliure, que seran, en tot cas, obligatoris i eliminatoris.  
Els mèrits a valorar seran els següents:  
1. Titulació acadèmica. Fins a un màxim de 15 punts.   
Es valoraran les titulacions acadèmiques acreditades pels concursants que siguen iguals o superiors a les que se'ls va exigir per a accedir a l'escala i categoria a què pertanguen, conforme a l'escala següent:   
a) Grup A: doctor: 10 punts.  
Llicenciat o equivalent: 8 punts.  
b) Grup B: diplomat universitari o equivalent: 7 punts.  
c) Diplomat en Criminologia: 7 punts.  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'aquestes.   
2. Grau personal.   
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:   
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.   
3. Antiguitat.   
Fins a un màxim de 20 punts:   
- Per cada any complet d'antiguitat en la mateixa escala i categoria de la policia local o superior: 1,50 punts.   
- Per cada any complet d'antiguitat en les categories inferiors de la policia local: 1,25 punts.   
- Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.   
- Per cada any complet d'antiguitat prestat en qualsevol Administració Pública: 0,25 punts per any complet, fins a un màxim de 10 punts.   
4. Altres mèrits.   
Fins a un màxim de 15 punts.   
Coneixement del valencià acreditat amb certificat oficial de la Junta Qualificadora de Coneixements del Valencià:   
- Certificat de coneixements orals: 0,75 punts   
- Certificat de grau elemental: 1,25 punts   
- Certificat de grau mitjà: 2,50 punts   
- Certificat de grau superior: 3 punts   
Coneixement d'un o més idiomes acreditats documentalment, mitjançant certificació expedida per facultat o escola oficial reconeguda: 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.   
5. Cursos organitzats per l'IVASP o organismes anàlegs.   
Fins a un màxim de 30 punts.   
Per realització de cursos organitzats per l'IVASP o homologats per aquest, caldrà ajustar-se al barem següent.   
Nombre d'hores Diploma d'assistència Aprofitament   
De 20 a 50 0,50 punts 1 punts  
De 51 a 100 1 punts 2 punts  
De 101 a 150 2 punts 3 punts  
De 151 a 200 3 punts 4 punts  
De 201 a 250 4 punts 5 punts  
Més de 250 5 punts 7 punts.  
Quan es tracte de cursos de duració inferior a la mínima avantdita, la puntuació d'aquests estarà donada per la suma del còmput d'hores i/o assistència d'aquests. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.   
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.   
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a l'efecte de titulació acadèmica per a promoció interna.   
6. Premis, distincions i condecoracions.   
Fins a un màxim de 10 punts.   
Per estar en possessió de la Placa Col·lectiva al Mèrit Policial de la Generalitat Valenciana, 1 punt.   
Per estar en possessió de la Placa Individual al Mèrit Policial de la Generalitat Valenciana, 3 punts.   
Per estar en possessió de la Medalla al Mèrit Policial de la Generalitat Valenciana, 2 punts.   
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'aquestes.   
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'aquestes.   
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada un d'aquests. Si la condecoració és concedida a títol col·lectiu la puntuació serà de 0,25 punts per cada un d'aquests.   
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'aquests.   
7. Altres mèrits específics.   
Fins a un màxim de 4 punts.   
Es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.   
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.   
Les publicacions relacionades amb l'activitat policial es valoraran fins a un màxim de 0,75 punts per cada una d'aquestes.  
Novena. Qualificació dels exercicis  
Torn lliure.  
- Els exercicis primer, segon, tercer i sisé seran qualificats com apte o no apte.  
- Per a les qualificacions dels exercicis segon, reconeixement psicotècnic, i sisé, reconeixement mèdic, hauran de tindre's en consideració els criteris establits, a aquest efecte, en els annexos III i II, respectivament, de l'Ordre de 23 de novembre de 2005, de la conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (Diari Oficial de la Comunitat Valenciana número 5148, de 2 de desembre de 2005).  
- En el tercer dels exercicis, proves d'aptitud física, la qualificació d'apte s'obtindrà per la superació, com a mínim, de quatre de les proves.  
- El quart dels exercicis, qüestionari, es qualificarà de 0 a 10 punts, havent d'obtindre's un mínim de 5 punts per a superar-lo.  
- El cinqué dels exercicis, valencià, no tindrà caràcter eliminatori, i es qualificarà de 0 a 4 punts.  
- El sisé exercici consistirà a superar un reconeixement mèdic d'acord amb el quadre d'exclusions mèdiques que determina l'Ordre de la conselleria de Justícia, Interior i Administracions Públiques de 23 de novembre de 2005 (Diari Oficial de la Comunitat Valenciana de 2 de desembre de 2005). El resultat de la prova serà d'apte o no apte. La superació d'aquesta prova en els municipis de la Comunitat Valenciana, expressament homologada per l'Institut Valencià de Seguretat Pública, tindrà una validesa d'un any des de la seua realització i durant aquest període eximirà les persones aspirants de tornar a realitzar-les, sempre que no es produïsquen malalties o mals que, a juí del tribunal mèdic, justifique tornar a realitzar-les.  
- El seté exercici, desenvolupament del temari, es qualificarà de 0 a 10 punts, i per a superar l'exercici s'haurà d'obtindre un mínim de 5 punts. La seua valoració s'efectuarà mitjançant l'obtenció de la mitjana aritmètica de cada un dels membres del tribunal de selecció, havent de rebutjar-se a aquest efecte totes les puntuacions màximes i mínimes quan entre aquestes existisca una diferència de 4 punts o més, servint, si és el cas, com a punt de referència la puntuació màxima obtinguda.  
- El vuité exercici, tipus test o desenvolupament dels temes de caràcter locals, es qualificarà de 0 a 10 punts i per a superar la prova s'haurà d'obtindre un mínim de 5 punts. Les persones aspirants per torn de mobilitat, mantindran una entrevista personal sobre els coneixements dels temes de caràcter local (temes 41, 42, i 43 de l'annex de les presents bases).  
Torn de mobilitat.  
Els reconeixements psicotècnic i mèdic tindran caràcter eliminatori i seran qualificats com a apte o no apte. Hauran de tindre's en consideració els criteris establits, a aquest efecte, en els annexos III i II, respectivament, de l'Ordre de 23 de novembre de 2005, de la conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic (Diari Oficial de la Comunitat Valenciana número 5148, de 2 de desembre de 2005).  
Deu. Publicitat de les qualificacions  
Finalitzades les proves selectives de cada torn, el tribunal farà públic en el tauler d'anuncis de l'Ajuntament les relacions de persones aspirants aprovades, per ordre de puntuació final obtinguda, en nombre no superior al de places convocades, respectivament, per torn de mobilitat i lliure, podent agregar-se a aquest últim torn, les vacants que s'hagueren produït fins a la seua celebració i, si és el cas, les de mobilitat que queden desertes.  
El tribunal formularà proposta a la corporació de les persones aspirants que, havent superat el procés selectiu, i prèvia la presentació de la documentació exigida en la base dotzena de les generals, hauran de ser nomenades com a funcionàries en pràctiques, per a la seua incorporació a l'Institut Valencià de Seguretat Pública, per a seguir el curs de formació teoricopràctic de caràcter selectiu i obligatori.  
Quan alguna o algunes de les persones aspirants aprovades renunciaren a continuar el procés de selecció o siguen excloses d'aquest per no tindre algun dels requisits exigits, no presentar la documentació o per falsedat d'aquesta, o per no superar el curs selectiu s'anul·laran les actuacions respecte d'aquests i el tribunal podrà proposar la inclusió en la llista d'admesos del mateix nombre que el d'exclosos per les anteriors causes, els quals s'incorporaran a la realització del curs selectiu en les mateixes condicions que les assenyalades en l'article 9 del Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana.  
El curs selectiu es desenvoluparà de la forma en què determinen els articles 9 a 12 del Decret 88/2001, de 24 d'abril, del Govern Valencià.  
En el torn de mobilitat la llista d'aprovats formulada pel tribunal no superarà en nombre el de places convocades. En el supòsit d'empat en la puntuació final obtinguda per les persones aspirants, aquest es resoldrà a favor del concursant que haja obtingut major puntuació en l'apartat de formació; si la dita puntuació fóra, també, igual caldrà ajustar-se a l'obtinguda en antiguitat i grau; si persisteix l'empat s'acudirà als mèrits específics. Si es manté, encara així, l'empat, es procedirà a l'adjudicació per sorteig.  
Onze. Presentació de documents  
Torn lliure  
La persona aspirant proposada pel tribunal haurà de presentar davant de l'Ajuntament, en el termini màxim de 20 dies hàbils des que es faça pública la relació de persones aprovades, els documents acreditatius de les condicions de capacitat i requisits exigits en aquestes bases i que no hagueren sigut aportats amb anterioritat. La persona aspirant que tinga la condició de funcionària de carrera quedarà exempta de justificar documentalment les condicions generals que ja consten acreditades per a obtindre el seu anterior nomenament. En tot cas, haurà de presentar original o còpia compulsada del seu nomenament com a funcionària de carrera i títol acadèmic exigit. Si dins del termini indicat, i excepte cas de força major, no presenta l'anterior documentació no podrà ser nomenada funcionària, i s'invalidarà l'actuació respecte d'aquest, amb la nul·litat subsegüent dels actes del tribunal respecte a aquest, sense perjuí de la responsabilitat en què pogueren haver incorregut, si és el cas.  
Torn mobilitat  
Els requisits no acreditats amb la documentació presentada hauran d'aportar-se amb anterioritat al nomenament.  
Dotze. Nomenament com a funcionaris/àries de carrera  
Torn lliure  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació de les persones aspirants que l'hagen superat, amb indicació de la qualificació obtinguda, a l'efecte del seu nomenament com a funcionari/ària de carrera. Igualment comunicarà la relació de les persones aspirants que no hagen superat el curs teoricopràctic.  
Els nomenaments hauran d'efectuar-se en el termini màxim de quinze dies, comptats des de la comunicació de l'Institut Valencià de Seguretat Pública.  
Torn mobilitat  
El nomenament de les persones aspirants aprovades pel torn de mobilitat, el seu correlatiu cessament en la corporació de procedència i la presa de possessió s'ajustarà al que disposen els articles 23 i 24 del Decret 88/2001, de 24 d'abril, del Govern Valencià.  
Tretze. Incidències i normativa  
El tribunal podrà resoldre els dubtes que es presenten, interpretar aquestes bases i prendre els acords necessaris per al bon ordre del procés selectiu. En allò no previst en les presents bases s'aplicarà la Llei de la Generalitat Valenciana 6/1999, de 19 d'abril, de Policies Locals i de Coordinació de les Policies locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (Diari Oficial de la Comunitat Valenciana, número 3988, de 27 d'abril de 2001), i Ordre de 23 de novembre de 2005 (Diari Oficial de la Comunitat Valenciana número 5148, de 2 de desembre de 2005), Ordre d'1 de juny de 2001 (Diari Oficial de la Comunitat Valenciana número 4049, de 24 de juliol de 2001), Ordre de 20 de gener de 1998; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 2617/1985, de 9 de desembre i Llei 7/2007 de 12 d'abril.  
ANNEX  
Temari agent de policia  
Grup I. Dret constitucional i administratiu.  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'Estat espanyol. Classe i forma d'estat. Organització territorial de l'Estat. La Corona, funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'administració pública. La hisenda pública i administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia.  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats del govern. L'ajuntament en ple. La junta de govern local. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i sociologia.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrests; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'ordre socioeconòmic; furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injusts; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i cerca del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció Civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup IV. Policia de trànsit i circulació  
Tema 31. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.  
Tema 32. La normativa sobre trànsit, circulació de vehicles de motor i seguretat vial: la llei de bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V. Temes sobre història local, guia de carrers, terme municipal, cultura local, institucions relacionades amb la corporació, etc.  
Tema 41. Organització política i administrativa de l'Ajuntament de Montserrat.  
Tema 42. Toponímia. Principals avingudes i carrers de Montserrat. El terme municipal de Montserrat.  
Tema 43. Història local. Demografia i població de Montserrat.  
Montserrat, 16 d'abril de 2008.- L'alcaldessa: Laura Sanjuán Campos.  
Diligència: per a fer constar que les presents bases per a cobrir en propietat quatre places d'agent de la policia local, escala d'administració especial, subescala de servicis especials, denominació policia local, enquadrades en l'escala bàsica categoria d'agent, una pel sistema de mobilitat i tres per oposició lliure, han sigut aprovades per Acord de la Junta de Govern Local del dia 30 d'abril de 2008 (per delegació de l'Alcaldia núm. 507 de 27.06.2007 i acceptació d'esta el dia 06.07.2007).   
Montserrat, 8 de maig de 2008.- El secretari: José Mª Camí Orrit.